


CHINA: Chongqing, Croaziera pe Yangtze & Zhangjiajie - Muntii Avatar 
Beijing - Xi’an - Zhangjiajie - Muntii Avatar - Croaziera pe Yangtze - Muntele Tianmen - Shanghai
Transport avion Turkish Airlines | 15 zile | 3.029 Euro/loc in dubla

Ziua 1. BUCURESTI – ISTANBUL
[bookmark: _GoBack]Intalnire cu insotitorul de grup la aeroportul Henri Coanda (Otopeni) la ora 17:00 pentru imbarcare pe zborul Companiei Turkish Airlines TK1046 cu destinatia Beijing, via Istanbul. Decolare la ora 21:35 si sosire in Istanbul la ora 23:05. 

Ziua 2. ISTANBUL – BEIJING
Scurta escala si imbarcare pe zborul TK88 cu decolare la ora 01:40. Sosire pe aeroportul din Beijing la ora 15:35. (ATENTIE! Orarul de zbor este informativ si poate suporta modificari impuse de compania aeriana).Bine ati venit in China, una dintre cele mai mari si mai influente tari din lume, atat din punct de vedere geografic, cat si demografic si economic, a carei istorie a fost marcata de ascensiunea si caderea unor mari dinastii imperiale. Transfer la hotel si servirea cinei (bauturile nu sunt incluse). Cazare la Hotel Xin Qiao 4* sau similar Beijing.

Ziua 3. BEIJING 
Mic dejun. Ne aflam in Beijing, lacasul puterii si un bun punct de pornire in calatoria noastra prin Regatul de Mijloc. A devenit capitala Chinei pentru prima data in secolul al XIII-lea, sub dinastia Yuan, iar apoi a ramas capitala sub dinastiile Ming si Qing. Vizitam sectiunea Juyongguan a Marelui Zid Chinezesc – Una dintre cele mai impresionante structuri din lume si un simbol al Chinei. Construit pentru a proteja teritoriile imperiale de invaziile triburilor nomade din nord, pentru a proteja Drumul Matasii, important pentru comertul dintre China si lumea occidentala. Zidul se intinde pe aproximativ 21.000 de kilometri, fiind cel mai lung zid construit vreodata. Servim un pranz traditional (bauturile nu sunt incluse). Continuam cu Palatul de Vara – unul dintre cele mai renumite complexe de gradini si palate imperiale din China. Constructia initiala a Palatului de Vara a inceput in timpul dinastiei Jin, acopera o suprafata de aproximativ 300 de hectare, cuprinzand lacuri, dealuri si cladiri istorice. Admiram exteriorul a doua cladiri importante, o minune a arhitecturii si ingineriei moderne, ce au lasat o impresie profunda in mintea oamenilor la Jocurile Olimpice de la Beijing din 2008: Bird's Nest (Stadionul National Beijing) si Water Cube (Centrul National Acvatic din Beijing). Servim cina (bauturile nu sunt incluse). Cazare la Hotel Xin Qiao 4* sau similar Beijing.

Ziua 4. BEIJING 
Mic dejun. Incepem ziua cu o plimbare in Piata Tiananmen - sufletul Chinei. Aceasta vasta suprafata pavata cu piatra, este demonstratiilor studentesti din 1989, si o declaratie colosala a puterii statului. Presedintele Mao este inhumat aici iar Parlamentul monolitic chinez supravegheaza piata. Ne indreptam spre imensul Oras Interzis, declarat monument al patrimoniului mondial UNESCO inca din 1987. Inchis pentru mai bine de 500 de ani, a fost un adapost de 32 de hectare pentru imparatii dinastiilor Ming si Qing. Include aproape 980 de cladiri, 8.700 de camere, curti, pavilioane, sali si gradini. Aici aveau loc ceremoniile imperiale importante, cum ar fi incoronarile si festivitatile. Dupa vizita Orasului Interzis, descoperim Temple of Heaven, unul dintre cele mai impresionante complexe religioase din Beijing, unde imparatii oficiau ritualuri pentru a obtine binecuvantarea cerului asupra recoltelor. Arhitectura sa circulara si simbolismul profund fac din acest loc o experienta unica. Servim cina (bauturile nu sunt incluse). Cazare la Hotel Xin Qiao 4* sau similar Beijing.

Ziua 5. BEIJING – XI’AN
Mic dejun. Ne imbarcam in trenul de mare viteza pentru trasfer catre Xi’an. Ajungem in venerabilul si eternul oras Xi’an care dateaza inca de la inceputurile mitologiei. Capitala Chinei timp de 13 dinastii. Orasul a fost si capitala apocrifa a imparatului Galben, iar unii chinezi cred ca acesta  prosperat dupa nasterea zeului Fuxi. Zidurile orasului din timpul dinastiei Ming incercuiesc centrul din Xi’an, el insusi divizat in sectiuni de catre principalele bulevarde si strazi. Transfer la hotel. Servim cina (bauturile nu sunt incluse). Cazare la Hotel Jin Jiang West Capital International 4* sau similar Xi’an. 

Ziua 6. XI’AN
Mic dejun. Astazi vom explora cele mai emblematice repere ale Xi'anului, un oras incarcat de istorie imperiala si traditii milenare. Ne indreptam spre impresionanta Armata de Teracota, veche de peste 2000 de ani si considerata a opta minune a lumii. Miile de soldati unici, modelati in ceramica si adapostiti in cele trei caverne, continua sa vegheze asupra mausoleului imparatului Qinshi Huangdi, ca o eterna garda imperiala. Imparatul Qinshi Huangdi a construit aceasta armata, ingropata in peretele exterior al mausoleului lui, cu rolul de eterna garda imperiala. Miile de razboinici de ceramica stau in picioare in interiorul a trei caverne. Fiecare razboinic de teracota in parte este unic, iar cel mai inalt are peste 1,80 metri. Admiram Zidul orasului Xi’an, unul dintre cele mai bine conservate ziduri de oras antice din China. Este un simbol al istoriei bogate si al importantei strategice pe care Xi’an a avut-o de-a lungul mileniilor, fiind locul de unde incepea celebrul Drum al Matasii. Ne delectam cu un pranz traditional (bauturile nu sunt incluse) dupa care exploram Cartierul si Piata Musulmana. Aleile inguste ale Cartierului Musulman sunt pline de macelarii, fabrici de ulei de susan, moschei ascunse in spatele unor usi enorme de lemn, barbati in calote albe si femei cu capul acoperit cu esarfe colorate. Servim cina (bauturile nu sunt incluse). Cazare la Hotel Jin Jiang West Capital International 4* sau similar Xi’an.

Ziua 7. XI’AN – CHONGQING: Orasul Viitorului
Mic dejun. Parasim Xi'an si calatorim cu trenul de mare viteza spre Chongqing, un oras spectaculos, cunoscut pentru arhitectura sa verticala si atmosfera vibranta. La sosire, vizitam doua dintre cele mai emblematice locuri ale metropolei: Hongya Cave - complex terasat cu arhitectura traditionala, luminat feeric in timpul serii; Liziba Station - celebra statie prin care trenul urban traverseaza direct o cladire, simbol al ingeniozitatii urbane din Chongqing. Servim cina la un restaurant local, unde descoperim aromele specifice regiunii (bauturile nu sunt incluse). Dupa cina, ne imbarcam pe vasul de croaziera de pe Yangtze unde ne bucuram de o experienta memorabila pe cel mai lung fluviu al Asiei, si al treilea ca debit din lume, dupa fluviile Amazon si Congo. Acesta izvoraste din Podisul Tibetan (provincia Qinghai) si se varsa in Marea Chinei de Est, langa Shanghai. Cazare pe Vasul de croaziera Yangtze Gold No 6.

Ziua 8. Croaziera pe Fluviul Yangtze
Mic dejun la bord (bufet). Dimineata pornim intr-o excursie pe uscat spre Orasul Fantoma Fengdu, un loc plin de simboluri si legende, cunoscut pentru templele dedicate lumii de dincolo. Cei interesati pot opta pentru turul suplimentar la Shuangguishan Mountain, o zona cu peisaje spectaculoase si puncte de belvedere. Pranz la bord (bufet). Dupa-amiaza are loc petrecerea de bun venit a capitanului, un moment festiv specific croazierelor pe Yangtze, care marcheaza atmosfera relaxata a serii. Servim cina la bord (bufet). Dupa cina, cei interesati pot achizitiona optional participarea la spectacolul Three Kingdoms Live, inspirat din epopeea celor Trei Regate si organizat in Fengdu. Seara continua cu Dancing Party, o atmosfera animata cu muzica si dans pe vas. Cazare pe vasul de croaziera Yangtze Gold No. 6.

Ziua 9. Croaziera pe Fluviul Yangtze
Mic dejun la bord (bufet). Dimineata, cei interesati pot achizitiona optional vizita la White Emperor City, un sit istoric spectaculos, amplasat pe un promontoriu cu vedere asupra fluviului. Vasul isi continua navigarea si traverseaza Qutang Gorge, unul dintre cele mai impresionante defilee ale Yangtze-ului, cunoscut pentru peretii sai abrupti si peisajele dramatice. Pranz la bord (bufet). Dupa-amiaza este dedicata unei excursii cu barca spre Lesser Three Gorges, o zona cu peisaje deosebit de pitoresti, cu stanci inalte, vegetatie luxurianta si sate traditionale. Cei care doresc pot achizitiona optional turul suplimentar catre Mini Three Gorges – „Cele Trei Defilee Mici ale Yangtze”, o extensie a traseului, apreciata pentru atmosfera sa autentica si cadrele naturale spectaculoase. Navigarea continua prin Wu Gorge, defileu celebru pentru siluetele sale montane si pentru ceata care creeaza peisaje mistice. Seara servim cina la bord, dupa care are loc check-out-ul pentru ziua urmatoare. Programul se incheie cu The Gold Crew Talent Show/Farewell Party, un moment festiv si animat, dedicat pasagerilor. Cazare pe vasul de croaziera Yangtze Gold No. 6.

Ziua 10. YICHANG – ZHANGJIAJIE
Mic dejun. Dimineata vizitam Three Gorges Dam Site, cel mai mare baraj hidroenergetic din lume, un proiect impresionant de inginerie moderna care domina fluviul Yangtze. Dupa vizita, plecam spre Zhangjiajie, traversand zone rurale si peisaje montane specifice provinciei Hunan. Pe traseu servim pranzul, iar la sosire cina (bauturile nu sunt incluse), pregatind intrarea in una dintre cele mai spectaculoase regiuni naturale ale Chinei, renumita pentru peisajele sale dramatice, varfurile stancoase verticale si atmosfera mistica ce a inspirat estetica filmului Avatar. Cazare Hotel Qinghe Jinjiang International 5* sau similar Zhangjiajie.

Ziua 11. ZHANGJIAJIE – Parcul National Zhangjiajie & Muntii Avatar
Mic dejun. Astazi exploram Tianzi Mountain Natural Reserve, una dintre cele mai spectaculoase zone ale Parcului National Zhangjiajie, cunoscuta pentru varfurile sale stancoase care se ridica vertical din padure. Urcarea se face cu telecabina, iar coborarea cu liftul panoramic Bailong, considerat cel mai inalt lift exterior din lume. Continuam vizita in Yuanjiajie, zona care a inspirat peisajele din filmul ”Avatar”, cu formatiuni stancoase impresionante si platforme de belvedere care ofera panorame memorabile. Filmul lui James Cameron, cu cele mai mari incasari din istorie, care a depasit toate recordurile cinematografice anterioare, si-a gasit sursa de inspiratie chiar in acest parc national. Acesta numara peste 100 de platforme de observatie, iar din celebrul lift de sticla se deschide o priveliste de-a dreptul fantastica: o padure de stanci inalte de sute de metri, acoperite in varf de vegetatie, asemenea unor uriasi cu copaci si tufisuri pe post de par. In a doua parte a zilei, ne bucuram de o plimbare relaxanta prin Golden Whip Stream Valley, un traseu linistit, inconjurat de vegetatie luxurianta, pereti abrupti si cursuri de apa cristalina. Seara servim cina (bauturile nu sunt incluse). Cazare Hotel Qinghe Jinjiang International 5* sau similar Zhangjiajie.

Ziua 12. ZHANGJIAJIE – Muntele Tianmen – SHANGHAI
Mic dejun. Astazi vizitam Muntele Tianmen, unul dintre cele mai emblematice peisaje ale provinciei Hunan, cunoscut pentru potecile sale spectaculoase si pentru glass skywalk, pasarela de sticla suspendata pe marginea muntelui, care ofera panorame impresionante asupra intregii regiuni. Dupa vizita, revenim in oras si servim cina (bauturile nu sunt incluse), apoi ne pregatim pentru zborul de seara spre Shanghai. Ajungem in Shanghai - metropola vibranta, cunoscuta pentru arhitectura sa impresionanta, cultura diversificata si influentele sale internationale. Shanghai este cel mai mare oras din China si unul dintre cele mai importante centre economice, comerciale si financiare din lume. Initial un mic sat de pescari, a cunoscut o dezvoltare rapida, cand a devenit un important port international dupa Razboaiele Opiului. In 1842, odata cu Tratatul de la Nanjing, Shanghaiul a fost deschis comertului international, devenind un centru comercial si cultural de prim rang, atragand negustori si imigranti din intreaga lume, inclusiv din Europa, Japonia si America. Transfer la hotel. Hotel UrCove By Hyatt Jingan 4* sau similar Shanghai.  

Ziua 13. SHANGHAI
Mic dejun. Incepem ziua cu o vizita la Gradina Yu denumita si Gradina Fericirii. Aceasta gradina istorica construita in perioada dinastiei Ming este un exemplu remarcabil de arhitectura peisagistica traditionala chineza si ofera o oaza de liniste in mijlocul unei metropole aglomerate. Facem o plimbare in cartierul vechi al orasului si pe strazile pline de viata si de localnici. Exploram imprejurimile cele mai incantatoare ale zonei Xintiandi, o enclava eleganta cu un aer de Paris si atmosfera vibranta. Este un loc popular pentru shopping de lux, gazduieste numeroase buticuri internationale si magazine locale de design. Pe langa restaurante elegante si traditionale chinezesti, are numeroase baruri si cluburi, facandu-l un centru  al vietii de noapte din Shanghai. Servim un pranz traditional. (bauturile nu sunt incluse). Continuam cu o vizita la cel mai sacru punct – Templul lui Buddha de Jad, cunoscut pentru gazduirea a doua statui pretioase din jad considerate de o valoare inestimabila. Facem o plimbare de-a lungul Debarcaderului Bund, motorul financiar din spatele succesului din Shanghai si asezarea corporatiilor europene in China. Parcul Bund, ce se intinde pe toata lungimea cheiului, este un loc popular pentru intalnirile intre chinezi si vizitatorii straini si ocazional, pentru artisti. Vom continua cu o incursiune pe strada Nanjing, o importanta artera pietonala si una dintre cele mai aglomerate zone de shopping din lume. Cazare la Hotel UrCove By Hyatt Jingan 4* sau similar Shanghai.  

Ziua 14.  SHANGHAI – ISTANBUL 
Mic dejun. Mic dejun. Dupa formalitatile de check-out, timp liber in Shanghai pentru ultimele cumparaturi sau pentru activitati pe cont propriu, sau alaturi de ghidul insotitor. Puteti explora zone moderne si vibrante ale orasului, precum Nanjing Road, renumita pentru magazinele sale, sau Xintiandi, cartierul elegant cu cafenele, boutique-uri si arhitectura shikumen restaurata. Cei interesati pot vizita si Tianzifang, un labirint artistic cu ateliere, galerii si mici magazine de design, ideal pentru suveniruri autentice. Ne luam la revedere de la provocatoarea China. Seara, transfer spre aeroportul din Hong Kong. Decolare la ora 22:25 pe zborul TK27.

Ziua 15.  ISTANBUL – BUCURESTI
Sosire la Istanbul la ora 05:25. Scurta escala, decolare la ora 06:55 pe zborul TK1043, destinatia Bucuresti si sosire pe aeroportul Henri Coanda (Otopeni) la ora 08:10.
	10 Aprilie – 24 Aprilie
	Adult loc in
cam. dubla
	Adult loc in
cam. single
	Adult a 3-a pers. in cam cu pat suplimentar
	Copil 6-11 ani cu
2 adulti in cam.
	Partaj garantat

	TARIFE STANDARD
	3.129 €
	3.699 €
	3.079 €
	3.029 €
	230 €

	TARIFE DE LANSARE
*VALABILE PANA LA 31.10.2026
	3.029 €
	3.599 €
	2.979 €
	2.929 €
	230 €



	1   15 Septembrie – 29 Septembrie
	Adult loc in
cam. dubla
	Adult loc in
cam. single
	Adult a 3-a pers. in cam cu pat suplimentar
	Copil 6-11 ani cu
2 adulti in cam.
	Partaj garantat

	TARIFE STANDARD
	3.199 €
	3.769 €
	3.149 €
	3.099 €
	230 €

	TARIFE DE LANSARE
*VALABILE PANA LA 31.10.2026
	3.099 €
	3.669 €
	3.049 €
	2.999 €
	230 €


PARTAJ GARANTAT: turistii care rezerva tipul de camera “partaj garantat” nu vor fi nevoiti sa achite suplimentul de camera single in cazul in care agentia nu reuseste sa completeze partajul.
PARTAJ NEGARANTAT: turistii care rezerva tipul de camera “partaj negarantat” vor fi nevoiti sa achite suplimentul de camera single in cazul in care agentia nu reuseste sa completeze partajul. Turistii vor fi informati in scris cu maxim 3 zile inainte de plecare.
Eventuale neintelegeri intre solicitantii de partaj, nu sunt imputabile agentiei. Decizia de a renunta la partaj si a opta pentru camera single, se face in baza achitarii suplimentului de camera single de catre ambele persoane.
	PRETUL INCLUDE :
	NU SUNT INCLUSE IN PRET:

	· [bookmark: _Hlk185513005]Bilet de avion Bucuresti – Beijing, via Istanbul, compania Turkish Airlines
· Bilet de avion Zhangjiajie – Shanghai, direct, companie locala
· Bilet de avion Shanghai – Bucuresti, via Istanbul, compania Turkish Airlines
· Taxele de aeroport, cu bagaj de mana 8 kg + bagaj de cala 23 kg (Turkish Airlines)
· Taxele de aeroport, cu bagaj de mana 8 kg + bagaj de cala 20 kg pe zborul intern
· Transport cu autocar local modern, pe durata circuitului
· Transport cu trenul de mare viteza pe ruta: Beijing – Xi’an
· Transport cu trenul de mare viteza pe ruta: Xi’an – Chongqing 
· 12 nopti cazare cu mic dejun, astfel:
3 nopti cazare in Beijing la Hotel Xin Qiao 4* sau similar
2 nopti cazare in Xi’an la Hotel Jin Jiang West Capital International 4* sau similar
2 nopti cazare in Zhangjiajie la Hotel Qinghe Jinjiang International 5* sau similar
3 nopti cazare pe vasul de croaziera Yangtze Gold No. 6
2 nopti cazare in Shanghai la Hotel UrCove By Hyatt Jingan 4* sau similar
· Mese incluse: 11 cine si 6 pranzuri (bauturile nu sunt incluse)
· Tururi de oras: Beijing, Xi’an, Zhangjiajie, Chongqing, Shanghai
· Excursie la Marele Zid si Palatul de Vara
· Excursie la Armata de Teracota
· Vizite in Parcul National Zhangjiajie: Muntele Tianzi, Yuanjiajie - Muntii Avatar, 
Valea Golden Whip
· Urcarea cu celebrul lift Bailong
· Vizita la Muntele Tianmen, acces pe paralela de sticla (glass skywalk)
· Croaziera pe fluviul Yangtze, cu traversarea celor Trei Defilee
· Biletele de intrare la obiectivele mentionate in program
· Ghid local licentiat, vorbitor de limba engleza pe parcursul circuitului
· Insotitor roman de grup
	· Asigurare medicala + storno
· Hello Protect (recomandat)
· Taxele de oras, se achita individual la receptia hotelului / insotitorul de grup
· Bilete de intrare la obiectivele turistice, bauturi, mese optionale (altele decat cele mentionate la servicii incluse)
Bacsisuri recomandate pentru ghidul local si soferi: aprox 60 euro/pers 
Note: bacsisurile se achita numerar direct insotitorului de grup la sosire, bacsisurile nu se refera si la excursiile opţionale 



Nota: Taxele de aeroport incluse in tarif sunt cele valabile la data lansarii programului, respectiv luna Iulie 2026. In situatia majorarii de catre compania aeriana a acestor taxe pana la data emiterii biletelor de avion (biletele se emit cu 7-14 zile inainte de plecare), agentia isi rezerva dreptul de a modifica pretul excursiei conform cu noile valori ale acestor taxe. 
[bookmark: _Hlk215223748]
HELLO PROTECT: 
Fara taxe suplimentare generate de majorarea costului combustibilului.
Un serviciu opțional (recomandat) dedicat protejarii pretului rezervarii, indiferent de evolutia costurilor combustibilului pana la momentul plecarii.

GRUP MINIM:
Tarifele au fost calculate pentru un grup minim de 25 platitori. Pentru un grup de 20-24 persoane, pretul se majoreaza cu 80 EURO/persoana. Pentru un numar mai mic de 19 participanti, pretul se recalculeaza sau circuitul se anuleaza. De asemenea, in cazul unui grup mai mic, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Organizatorul isi rezerva dreptul de a anula acest program daca nu se vor inscrie minim 15 participanti pana cu 30 zile inainte de data de plecare. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Pentru aceasta excursie este necesar pasaportul electronic sau pasaportul simplu valabil cel putin 6 luni de la data terminarii calatoriei. 
Nu se accepta pasaportul temporar.
Nota: Va rugam sa ne transmiteti cu cel putin o luna inainte de plecare o copie dupa primele doua pagini din pasaport (electronic in format PDF sau JPG) cu detaliile persoanale: nume, data nasterii, numarul de pasaport, etc. Verificati ca pasaportul sa fie valabil cel putin inca 6 luni de la data returului din excursie, cu minim 2 pagini consecutive libere pentru aplicarea vizei la sosirea in destinatie.

CONDITII SPECIFICE - TRANSFERURI DE GRUP*
· Transferul se poate efectua cu autoturism, microbuz, minibus, autocar sau prin operatori de linie;
· Preluare turistilor se va efectua de la domiciliu (conform orasului selectat in rezervare), orele de imbarcare urmand a fi transmise turisilor odata cu informarea de plecare a circuitului. La returul din circuit, pot exista timpi de asteptare intre debarcare si preluarea de catre partenerul care efectueaza transferul. 
· Ora de imbarcare si numarul de telefon ale soferului si/sau de dispecerat se vor comunica cu 3 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor, inainte de intoarcerea din circuit. 
· Solicitarile de transfer se fac cu min. 14 zile inainte de data plecarii. Pentru transferurile achizitionate cu mai putin de 14 zile sau solicitate la fata locului - direct de la reprezentantii Hello Holidays (ghizi, insotitori, soferi etc.) - se achita un supliment de 5 euro/pers/sens iar confirmarea se va face in functie     de disponibilitate.
· Toate rezervarile trebuie insotite in mod obligatoriu de adresa de preluare si numarul de telefon al pasagerilor, disponibil la momentul plecarii, cu roaming activat obligatoriu. In cazul in care rezervarea este efectuata de catre o agentie partenera, aceasta are obligatia de a transmite adresa de preluare si numarul de telefon al turistilor inscrisi, catre Hello Holidays.
· Numarul de contact al turistilor este foarte important pentru ca, mai ales in cazul transferurilor - cand pot aparea diferite modificari, intarzieri s.a., acestia vor fi contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea transferului sau a pachetului de servicii.

CONDITII SPECIFICE - TRANSFERURI PREMIUM**
· Transferurile Premium se confirma la cerere, in limita disponibilitatii, cu pana la 7 zile inainte de plecare, se efectueaza cu microbuz/autoturism si se organizeaza pentru min. 2 persoane, max. 7 persoane/masina.
· Preluarea si debarcarea se fac de la si la adresa indicata de catre turisti, fara a exista timpi suplimentari de asteptare (exceptie fac cazurile de forta majora) si implica un singur mijloc de transport.
· Debarcarea la punctul de plecare a grupului din Bucuresti se face cu max. 30-45 minute inainte de ora de intalnire stabilita conform informarii primite de la agentie. 
· La retur timpul de preluare din punctul de debarcare este de max. 30-45 minute.

CONDITII GENERALE TRANSPORT RUTIER
· Turistii au obligatia de a mentine curatenia in mijlocul de transport pe tot parcursul transferului. In mijlocul de transport nu este permis fumatul, consumul de bauturi alcoolice si produse alimentare. Ne rezervam dreptul de a debarca pasagerii in stare de ebrietate si pasagerii care afecteaza ordinea si siguranta celorlalti pasageri sau a conducatorilor auto, ori incalca prezentele conditii, fara rambursarea costurilor de transport
·  Transferurile din provincie se asigura in conformitate cu reglementarile legale in vigoare cu privire la transportul de persoane si cu respectarea timpilor de condus ai soferilor. Din acest considerent, soferii vor face pauzele de odihna impuse de lege in vederea asigurarii unui transport in conditii de siguranta
· Turistii se obliga sa achite catre societatea de transport contravaloarea oricaror distrugeri aduse mijloacelor de transport.
· Transportul animalelor se supune unui regim special. Turistii apartinatori au obligatia de a solicita aprobarea agentiei. 
· Bagaje admise pentru fiecare pasager ocupant de loc: la cala 1 piesa de bagaj de max. 23 kg/pasager; in autocar se accepta max. 1 rucsac (geanta mica de mana - piesele mai mari vor fi depozitate la cala). In cazul nerespectarii regulilor, personalul de la bord are dreptul de a incasa o taxa suplimentara in valoare de 30 € per bagaj sau de a debarca pasagerii.
· Cazul fortuit si forta majora exonereaza societatea de transport de orice raspundere.

TRANSFERURI CONTRA COST DIN TARA
	Orasul
	Tarif dus - intors
	Tarif dus - intors Premium**

	GALATI
	60 €
	160 €

	BRAILA
	60 €
	140 €

	BUZAU
	55 €
	80 €

	CRAIOVA
	70 €
	150 €

	SLATINA
	65 €
	120 €

	PITESTI
	55 €
	90 €

	BRASOV
	65 €
	120 €

	SINAIA
	60 €
	100 €

	CAMPINA
	50 €
	80 €

	PLOIESTI
	45 €
	70 €

	CONSTANTA
	80 €
	140 €

	MEDGIDIA
	80 €
	130 €

	SIBIU
	80 €
	130 €

	IASI
	85 €
	250 €

	BACAU
	70 €
	190 €



CONDITII GENERALE de CALATORIE
DOCUMENTE DE CALATORIE: (in functie de programul ales) CARTE DE IDENTITATE sau PASAPORT (nu prezinta urme de deterioare a elementelor de siguranta si sunt valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions  
- ATENTIE! Cartea de identitate simpla (CIS) este un document de identitate emis in acelasi format ca al cartii de identitate electronice, destinat identificarii si dovedirii domiciliului, neavand functia de document de calatorie in statele membre ale Uniunii Europene.
- Pentru ca unui minor sa i se permita calatoria in afara tarii, este necesar sa fie insotit de cel putin un adult care sa aiba asupra sa acordul scris al ambilor parinti ai minorului, legalizat la notariat, si cazier judiciar, pe care sa-l prezinte in punctul de frontiera. Daca adultul care insoteste minorul este unul din parinti, acesta va avea nevoie doar de acordul scris al celuilalt parinte al minorului, legalizat la notariat. Informatii suplimentare pe www.politiadefrontiera.ro 
- Persoanele care calatoresc cu copii sub 18 ani trebuie sa detina pe langa pasaportul acestora si o copie a certificatului de nastere al copiilor (este posibil ca autoritatile de la frontiera sa o solicite). Agentia nu raspunde in cazul refuzului autoritatilor de la punctele de frontiera de a primi turistul pe teritoriul propriu sau de a-i permite sa paraseasca teritoriul propriu.


CONDITII DE INSCRIERE:
 Inscrierile incep din momentul lansarii programului, cu plata unui avans min. de 30% din tarif si se incheie la epuizarea locurilor 
- diferenta de pana la 50% din valoarea totala a pachetului de servicii se achita cu 60 de zile inainte de data plecarii
- diferenta de pana la 100% din valoarea totala a pachetului de servicii se achita cu 30 de zile inainte de data plecarii
- turistul va incheia cu agentia « Contractul de prestari servicii turistice », la care prezentul program este parte
- in momentul semnarii « Contractului de prestari servicii turistice », turistul isi asuma plata diferentei stipulata in program in cazul neintrunirii grupului minim de turisti

CONDITII ANULARE:
In cazul retragerii sau renuntarii la pachetul de servicii turistice, se aplica urmatoarele praguri de penalizare:
- 30% din contravaloarea pachetului, aplicabila de la data confirmarii rezervarii.
- 50% din contravaloarea pachetului pentru anularile efectuate cu mai puțin de 60 de zile inainte de data plecarii. 
- 100% din contravaloarea pachetului pentru anularile efectuate cu mai puțin de 30 de zile înainte de data plecarii.

OBSERVATII pentru MIJLOACE DE TRANSPORT:
- Corectitudinea numelor si a datelor personale ale calatorilor, intra in responsabilitatea agentiei intermediare/ a agentului care a efectuat inscrierea
- In functie de modificarile impuse de compania aeriana, agentia poate percepe un supliment pentru biletul de avion (se confirma in momentul emiterii biletului).
-  Biletele de avion sunt nerambursabile si nu permit modificari dupa emiterea lor.
- Compania/companiile aeriene care opereaza zborurile (regulat sau charter) din pachetul de servicii pot aduce diferite modificari zborurilor contractate, in functie de conditiile obiective din perioada de operare, pana la momentul plecarii pentru zborul/zborurile de dus sau dupa momentul plecarii pentru zborul/zborurile de intors. Agentia isi rezerva dreptul de a modifica valoarea taxelor de aeroport, in cazul in care valoarea acestora este schimbata de compania aeriana
- Alocarea locurilor in avion se face de catre ghiseul de check-in din aeroport in functie de ordinea sosirii pasagerilor. Recomandam efectuarea check-in-ului on-line inainte de prezentarea in aeroport;
- Prezentarea la aeroport se va face cu doua ore inaintea zborului; agentia nu raspunde in cazul refuzului imbarcarii turistilor ca urmare a intarzierii acestora
- Dupa aterizarea pe aeroportul de destinatie, pasagerii se vor prezenta mai intai la ghiseul Control pasapoarte, dupa care isi vor recupera bagajele din locul special amenajat. Daca atunci cand ajungeti la destinatie observati ca aveti probleme in gasirea bagajului depus la biroul de check-in la imbarcare, va rugam nu parasiti aeroportul, ci depuneti o sesizare la biroul de reclamatii existent la terminal, pe baza cuponului de bagaj primit odata cu cartea de imbarcare;
- Asezarea in microbuz/ autocar, de la destinatie se face de catre conducatorul de grup pe baza listei cu ordinea inscrierii la circuit, incepand cu randul doi de scaune. Pentru siguranta pasagerilor pe perioada excursiei, primul rand de scaune este rezervat insotitorului de grup si ghidului local.
NOTA: Femeile care sunt insarcinate in peste 6 luni, au nevoie de un certificat medical cu acordul medicului de a calatori cu avionul. Compania de zbor si echipajul de bord isi rezerva insa dreptul de a decide daca permit sau nu imbarcarea persoanelor cu sarcina avansata (ultimele 2-3 luni).

  OBSERVATII pentru CAZARE & PROGRAMUL EXCURSIEI
- Clasificarea pe stele a unitatilor de cazare este cea atribuita de oficialitatile din tarile vizitate, ca atare facilitatile camerelor sunt conforme cu standardele locale;
- Hotelurile nominalizate in program pot suferi modificari pana la data plecarii, in functie de conditiile specifice care pot aparea intre momentul publicarii programului si data plecarii. Daca aceste schimbari sunt impuse de furnizorul local, intotdeauna se vor oferi hoteluri similare ca locatie/confort.
- Majoritatea hotelurilor nu detin camere triple. In unele hoteluri se pot confirma la cerere camere duble cu pat suplimentar, in functie de disponibilitate. Patul suplimentar poate fi un pat pliant, un fotoliu pat, o canapea extensibila, etc.
- Distributia camerelor la hoteluri se face de catre receptiile acestora; problemele legate de amplasarea sau aspectul camerei se rezolva de catre turist direct la receptie, asistat de reprezentantul agentiei. Pentru anumite facilitati din hotel sau din camera, hotelierul poate solicita taxe suplimentare (minibar/frigider, seif, etc.); in momentul sosirii la hotel solicitati receptionerului sa va informeze cu exactitate asupra lor. Uneori hotelurile de 4 si 5 stele se solicita garantie numerar sau card, ce se restituie/deblocheaza la predarea camerei. Aceste sume se blocheaza pentru garantarea platii facilitatilor hotelului;
- Tinuta decenta este obligatorie pentru orice cina servita la unul din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Pe destinatiile externe, mesele festive oferite cu ocazia unor evenimente sau sarbatori (Paste, Craciun, Revelion) sunt diferite fata de cele traditionale romanesti, atat ca meniu, cat si ca durata si divertisment.
- In situatia in care turistul are cerinte speciale, cum ar fi: camere alaturate sau cu o anumita localizare, meniu special, acestea vor fi cu titlul de solicitare catre prestatori dar nu vor fi considerate confirmate decat in masura posibilitatilor de la fata locului.
- Insotitorul de grup poate efectua modificari programului (schimbari de ore, modificarea ordinii desfasurarii acestuia), fara a afecta insa structura serviciilor efectuandu-l astfel in totalitate. De asemenea, va oferi asistenta in situatii de urgenta, va traduce prezentarea ghizilor locali, va oferi informatii referitoare la excursiile optionale si la itinerar cu observatia ca nu are calificarea si atestarea legala de ghid de turism.
- Conform legilor internationale, doar ghizii locali au dreptul sa ofere explicatii in interiorul muzeelor, monumentelor etc.; altfel, insotitorul de grup vor oferi explicatii turistilor doar in afara obiectivelor turistice; ghizii locali pot fi angajati contra cost doar cu acordul turistilor interesati de ghidajul acestora.

IMPORTANT
- Recomandam incheierea asigurarii Travel (storno + medicala) pentru a va proteja atat inainte de plecare, in cazul anularii calatoriei, cat si dupa plecare in cazul unei situatii neprevazute!
- In derularea excursiei pot aparea situatii de forta majora precum intarzieri in traficul aerian, blocarea aeroporturilor din ratiuni de securitate, schimbari de aeroporturi din ratiuni politice, greve, conditii meteo nefavorabile etc.; in aceste cazuri agentia se obliga sa depuna eforturi pentru depasirea situatiilor ivite; totodata, agentia nu poate fi facuta raspunzatoare pentru suportarea unor cheltuieli suplimentare aferente
- Preturile agreate la incheierea contractului pot sa creasca sau sa scada in functie de anumiti factori obiectivi. Cresterile de pret sunt influentate de cresteri ale cursului de schimb, cresteri ale pretului petrolului, cresterea taxelor de survol, etc. In cazul unei cresteri de pret mai mare de 8%, clientul poate rezilia contractul fara a plati penalizari de retragere. Scaderile de pret pot fi datorate unor promotii facute de partenerii externi sau de catre agentia organizatoare.
- Agentia poate aloca un numar de locuri cu reducere in cazul anunturilor promotiilor tip early booking sau a ofertelor speciale, pentru o perioada limitata de valabilitate; daca acestea se epuizeaza inainte de expirarea perioadei anuntate, agentia va opri promotia fara un anunt prealabil
- Bacsisurile pentru prestatorii locali (tips) reprezinta o practica internationala.
- Agentia nu este raspunzatoare pentru pierderea sau furtul bagajelor, a actelor sa a obiectelor personale; in cazul in care aceste situatii nedorite apar, turistul are obligatia de a depune personal plangere la organele competente.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Nu ne asumam eventualele servicii speciale ce nu pot fi oferite de terti, in cazul in care nu au fost semnalate in rezervari si in contractul de prestari servicii.
-  Pentru orice modificare adusa unei rezervari confirmate (circuit/pachet/cazari individuale/bus only) se va aplica o TAXA DE MODIFICARE in valoare de 25 euro/persoana, la care se vor adauga eventualele costuri percepute de catre terti. Aceasta taxa se aplica doar daca serviciile achizitionate permit modificarea solicitata. Taxa de modificare nu schimba conditiile si termenii de anulare ai unei rezervari, acestia se aplica conform contractului incheiat si scadentelor din factura. 

